Výročná správa neziskovej organizácie Veselá farmička n.o. za rok 2024

V Šamoríne, 08.03.2025
OBSAH:

1.  ÚVOD
2. Prehľad činností uskutočnených organizáciou za rok 2024
3. Ročná účtovná závierka a zhodnotenie základných údajov v nej   obsiahnutých
4. Výrok audítora k ročnej účtovnej závierke
5. Prehľad o peňažných príjmoch a výdavkov
6. Stav a pohyb majetku a záväzkov organizácie
7. Zmeny a nové zloženie organizácie

1.  ÚVOD

Nezisková organizácia Veselá farmička n. o. so sídlom: Bučuháza 17, 931 01 Šamorín, IČO: 52112331 bola založená zakladacou listinou dňa 20.11.2018 a vznikla dňom nadobudnutia právoplatnosti rozhodnutia o registrácii príslušným orgánom – Okresným úradom Trnava, t.j. dňa 14.12.2018, podľa ustanovenia § 9 ods. 1 zákona č. 213/1997 Z . z. o neziskových organizáciách poskytujúcich všeobecne prospešné služby v platnom znení (ďalej len „Zákon“). 

Veselá farmička n. o poskytuje nasledovné všeobecne prospešné služby:
-	aktívna podpora výchovy, vzdelávania a starostlivosti o deti v predškolskom zariadení so zameraním na enviromentálnu výchovu ;
-	napomáhanie rozvoju vzájomných komunikačných schopností detí.
-	Vytváranie vhodných podmienok na zdravý duševný a telesný vývoj detskej osobnosti.

       Našimi cieľmi sú :
-	Vytvárať priaznivú výchovno-vzdelávaciu klímu
-	Napĺňať život učením prostredníctvom hier a podporovať prirodzenú detskú túžbu po pohybe
-	Pozdvihnúť úroveň enviromentálneho vedomia detí a formovať pozitívny vzťah k prírode
-	Organizovanie pravidelných vychádzok, ktoré sú venované spoznávaniu prírody, ochrane prírody a životného prostredia
-	Organizovanie rôznorodých športových aktivít pre deti počas celého roka, zapájanie rodičov do spoločenských aktivít realizovaných naším zariadením
-	Dopestovanie si vlastnej zeleniny a ovocia v našej záhradke, čo napomáha k získavaniu a prehlbovaniu vedomostí detí
-	Organizovanie krúžkovej činnosti.

Hlavným cieľom Veselej farmičky n. o. je najmä: zabezpečiť všestrannú výchovu detí v jasliach a v materskej škôlke vo  vzájomnej súčinnosti s rodičmi detí.

Orgánmi neziskovej organizácie sú:
a)	Správna rada neziskovej organizácie ako najvyšší orgán neziskovej organizácie;
b)	Riaditeľ neziskovej organizácie;
c)	Revízor neziskovej organizácie.

2. Prehľad činností uskutočnených organizáciou za rok 2024

Počas roka 2024 Veselá farmička n. o. realizovala / zabezpečovala nasledovné činnosti :
a)	Starostlivosť o deti v predškolskom veku v materskej škôlke v súlade s vytýčenými cieľmi;
b)	Starostlivosť o deti v predškolskom veku v jasličkách a to  v súlade s vytýčenými cieľmi

•	V rámci celého roka 2024 sa v našej materskej škôlke uskutočnili hodiny Hipoterapie . Do škôlky každý druhý alebo tretí mesiac prichádzajú poníky zo svojimi ošetrovateľmi . 
Detičky sa zoznamujú s poníkmi , učia sa rôzne poznatky o koňoch . Následne ich môžu hladkať , kŕmiť a voziť sa na nich . Hipoterapia vplýva na deti a dospelé osoby pozitívnym efektom . Je to symbolom nádeje na zlepšenie psychického a zdravotného stavu . Je to komplexná liečebná metóda , ktorá využíva nasadenie koňa na liečbu . Je odporúčaná na stuhnuté svalstvo a precvičenie tela a zmyslov. Deti si počas tejto aktivity rozvíjajú učebné, sociálne ,komunikačné kompetencie a rozvíjajú  si pohybové zručnosti.
•	 V rámci roka 2024 sa uskutočnila v našej materskej škole aj športová príprava . Športová príprava sa uskutočňuje 2x za rok . Raz na jar a druhý krát na jeseň . Deti počas športovej prípravy sa zúčastňujú rôznych disciplín a rozvíjajú si psychomotorické kompetencie . Športová príprava tvorí systém športových úkonov, telesných cvičení, poznatkov, pravidiel, záujmov a ďalších hodnôt.
•	Kurz korčuľovania sa koná v našej MŠ raz do roka . V rámci kurzu korčuľovania sa deti zoznamujú s ľadom . Rozvíjajú si pohybové schopnosti a sociálne kompetencie . V rámci cestovania autobusom si upevňujú návyky slušného správania a rozvíjajú si  morálne kompetencie . 
Kurz plávania sa uskutočňuje 2x za rok .  Deti počas kurzu plávania sa učia techniky plávania , rešpektovania lektorov plávania . Pred začatím plaveckého výcviku sa deti prezliekajú do plaviek a po kurze naspäť dodržiavajú poriadok vo svojom okolí . Upevňujú si seba obslužné činnosti a návyky slušného správania . Rozvíjajú si pohybové zručnosti počas aktivít vo vode.
•	Tanečná príprava sa uskutočňuje v MŠ počas celého roka raz za týždeň . Deti si počas tanečnej prípravy osvojujú základné tanečné prvky . Rozvíjajú si sluchové a zrakové vnímanie . Snažia sa imitovať a prejavovať kultivovaný pohyb . Rozvíjajú si pohybové zručnosti a učia sa rešpektovať pokyny lektorky .
Karneval sme usporiadali  vo februári je to akcia v rámci Fašiangov . Deti prišli do škôlky oblečené v rôznych kostýmoch . V rámci karnevalu sa deti zapájajú do rôznych hudobno- pohybových hier . Počas ,ktorých si rozvíjajú sluchové vnímanie , pohybové zručnosti . Učia sa prehrávať a vyhrávať a následne zvládať a prejavovať svoje emócie . Rozprávajú sa o zvykoch a tradíciách počas Fašiangov . Rozvíjajú si komunikačné, učebné, kognitívne a sociálne kompetencie.
•	Výlet na ranč Blankzol v Topoľníkoch . Deti počas výletu na ranč si osvojovali poznatky slušného správania . Na ranči sa zoznámili s rôznymi zvieratkami . Dozvedeli sa o nich rôzne zaujímavosti o ich starostlivosti . Upevňovali si poznatky o zvieratkách a rozvíjali si morálne, sociálne , učebné kompetencie . A v rámci prechádzky si rozvíjali pohybové zručnosti . 
•	Kynologická ukážka v MŠ . V rámci mája sa uskutočnila kynologická ukážka . Deti videli ukážku výcviku psov . Kynológia sa zaoberá psom a výcvikom psou . Deti sa dozvedeli rôzne zaujímavosti o psoch ,psích športoch ,chove psou a šľachtení psou . Rozvíjali si učebné , sociálne, komunikačné kompetencie .
•	Deň rodiny . V máji sa uskutočnila besiedka ku dňu rodiny . Deti počas celého týždňa vyrábali darčeky pre rodičov . Učili sa piesne , tance a básničky . Následne vystúpili pred svojimi blízkymi . Rozvíjali si pohybové zručnosti , sociálne , učebné a morálne kompetencie . Upevňovali si sluchové vnímanie a zrakové vnímanie . 
•	 Deň detí v našej MŠ . Škôlka organizovala pre deti akciu k ich oslave Dňa detí . Deti mali prichystané chutné občerstvenie . Naplánovaný zábavný program v rámci rôznych súťaží a pohybových hier . Mohli sa vyskákať na skákacom hrade a užiť si jazdu na kolotoči . Rozvíjali si psychomotorické , sociálne, morálne kompetencie . Učili sa v rámci súťaží prehrávať a vyhrávať a vyjadrovať to v emočnom cítení. 
•	Rozlúčka so škôlkou . Deti sa oslávili ukončenie ďalšieho úspešného roka . Mali postarané o chutné občerstvenie . Mohli si zajazdiť na poníkoch a vyskákať sa na skákacích hradoch . Zatancovali si na mini diskotéke a plus si užili bublinkovú šou . V rámci ukončenia školského roka si upevňovali priateľské vzťahy a sociálne kompetencie . 

3. Ročná účtovná závierka a zhodnotenie základných údajov v nej obsiahnutých

V súlade s § 4 ods. 2 zákona č. 431/2002 Z. z. o účtovníctve v platnom znení Veselá farmička n. o. účtuje v sústave podvojného účtovníctva. 

Účtovná závierka je výsledným produktom uzávierky účtovníctva. Príprava a zostavenie účtovnej závierky sa skladá z 3 etáp :
1etapa: prípravné práce – sem patrí  zaúčtovanie všetkých účtovných prípadov za daný rok do  denníka, vykonanie inventarizácie majetku a záväzkov a zaúčtovanie uzávierkových účtovných operácií
2 etapa: uzatvorenie účtovných kníh t. j. účtovná uzávierka 
3 etapa: zostavenie účtovných výkazov t. j. účtovná závierka

Účtovná uzávierka predstavuje sústavu  výstupných informácií z bežného účtovníctva. Na základe účtovnej závierky Veselá farmička n. o. zostavuje Súvahu a Výsledovku. Tieto výkazy tvoria účtovnú závierku v podvojnom účtovníctve a sú súčasťou daňového priznania dani z príjmov.

4. Výrok audítora k ročnej účtovnej závierke

Vzhľadom na skutočnosť, že dotácie zo štátneho rozpočtu, z rozpočtu štátneho fondu a z rozpočtu obce boli  v roku 2024 predstavovali sumu 1 657,40 Eur, pričom organizácia nie je zapísaná v sieti škôl a školských zariadení a celkové príjmy neziskovej organizácie Veselá farmička n. o. za rok 2024 nedosiahli sumu 500 000 eur, audit v súlade s § 33 ods. 3 Zákona vykonaný nebol.

5. Prehľad o NÁKLADOCH A VÝNOSOCH

	Príjmy (v EUR)	Výdavky (v EUR)	Hospod. Výsledok za rok 2020	
Celkom	181.835,90	179.996,44	+  1.839,48	

6. Stav a pohyb majetku a záväzkov organizácie

Stav aktív a pasív k 31.12.2024 predstavuje sumu 52 440,32 EUR a tento majetok  pozostáva z:

a)	dlhodobého hmotného majetku:     14.587,50 EUR
b)	krátkodobého (obežného) majetku: 37.852,82 EUR

K 31.12.2024 jednotlivé významné položky predstavoval (i):

1.	finančný majetok čiastku : 				28.776,49 EUR;
2.	obežný majetok čiastku  :  	      		      	  9.076,33 EUR;
3.	vlastné zdroje krytia majetku čiastku :  			-    605,38 EUR;
4.	cudzie zdroje krytia majetku čiastku:		  	53.045,70 EUR;
5.	oprávky k dlhodobému hmotnému majetku čiastku :	32.092,50 EUR;
6.	oprávky k dlhodobému nehmotnému majetku čiastku :          0,00  EUR;
7.	dlhodobé záväzky  (sociálny fond) čiastku : 		  1.685,06 EUR;
8.	krátkodobé záväzky čiastku :				33.186,80 EUR.

7. Zmeny a nové zloženie organizácie

Správna rada Veselej farmičky n. o. sa neuzniesla na žiadnych zmenách v štatúte ani zložení orgánov neziskovej organizácie.

	
Veronika Kozárová
Riaditeľ n.o.